Diari Oficial de la Generalitat Valenciana


Sumari del DOGV 9445, del 10-10-2022 (2022/8829)

RESOLUCIÓ de 26 de setembre de 2022, de la consellera d'Innovació, Universitats, Ciència i Societat Digital, per la qual, en execució de sentència, es tenen per anul·lades les referències que limiten els destinataris de les ajudes per a complementar les beques per a l'activitat de mobilitat d'estudiants per estudis del programa «Erasmus» per al curs 2020-2021, convocades per la Resolució de 20 de juliol de 2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9445

Data del DOGV
:   10-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8829


Data del document
:   26-09-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 26 de setembre de 2022, de la consellera d'Innovació, Universitats, Ciència i Societat Digital, per la qual, en execució de sentència, es tenen per anul·lades les referències que limiten els destinataris de les ajudes per a complementar les beques per a l'activitat de mobilitat d'estudiants per estudis del programa «Erasmus» per al curs 2020-2021, convocades per la Resolució de 20 de juliol de 2020. [2022/8829]  
  
  
Procediment ordinari 4/000233/9460-CZ, TSJCV, Sala Cont. Adva., Secc. 4a.   
Exp.: diversos 11/2022  
  
La Sentència núm. 592/2021, de 23 de novembre, de la Sala Contenciosa Administrativa, Secció 4a, del Tribunal Superior de Justícia de la Comunitat Valenciana, en el recurs contenciós administratiu núm. 233/2020, diu:  
  
«Dispose  
Estime el recurs contenciós administratiu interposat per la Universitat Catòlica de València Sant Vicent Màrtir contra la Resolució de 20 de juliol de 2020, de la Conselleria d'Innovació, Universitats, Ciència i Societat Digital, per la qual es convoquen per al curs 2020-2021, les ajudes per a complementar les beques per a l'activitat de mobilitat d'estudiants per estudis del programa «Erasmus» pertanyents a institucions públiques d'educació superior de la Comunitat Valenciana. De conformitat amb les pretensions del demandant s'anul·la la resolució impugnada en els termes del fonament jurídic segon».  
  
I en el seu fonament jurídic segon precisa que «[...] del cos de l'escrit processal s'extrau que de cap manera la pretensió anul·lativa siga in integrum, sinó limitada en concret sobre el punt controvertit, apartat segon, i estableix els beneficiaris en les universitats públiques i els altres apartats que directament o indirectament limiten els destinataris-beneficiaris als alumnes precisament d'universitats públiques».   
  
Aquesta sentència ha sigut declarada ferma, segons consta en diligència de 18 de febrer de 2022, del lletrat de l'Administració de Justícia.   
Per la qual cosa, en compliment de l'obligació de complir les sentències en la forma i termes que en aquestes es consignen, segons estableix l'article 103.2 de la Llei 29/1998, de 13 de juliol, reguladora de la jurisdicció contenciosa administrativa, resolc:   
  
Primer  
Declarar anul·lades, en execució de sentència, totes les referències que, directament o indirectament, limiten les ajudes a estudiants d'universitats públiques, de la Resolució de 20 de juliol de 2020, de la Conselleria d'Innovació, Universitats, Ciència i Societat Digital, per la qual es van convocar per al curs 2020-2021 les ajudes per a complementar les beques per a l'activitat de mobilitat d'estudiants per estudis del programa «Erasmus» (publicada en el DOGV 8864, 23.07.2020). Aquestes referències han de considerar-se suprimides de l'esmentada resolució.   
  
Segon  
Publicar aquesta resolució en el Diari Oficial de la Generalitat Valenciana.   
  
Les parts legitimades podran promoure incident d'execució de sentència contra aquesta resolució, davant el Tribunal Superior de Justícia de la Comunitat Valenciana, Sala Contenciosa Administrativa, Secció 4a, de conformitat amb el que es disposa en els articles 109 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
Alacant, 26 de setembre de 2022.- La consellera d'Innovació, Universitat, Ciència i Societat Digital: Josefina Antonia Bueno Alonso.